Meie maailm on juba mõnda aega olnud mustvalgeks ajupestud. Noh, mõni roheline viirg on hakanud viimasel ajal sisse trügima ning värvilise mulje jätmiseks kõneldakse teinekord ka lillast - aga muus osas on juba aastaid valitsenud ainult must ja valge, meie ja nemad. Ajupesu maht on olnud hirmutavalt tulemuslik. Meil on kogu aeg  aktiivsed vaenlased tegutsemas nii omas riigis kui väljaspool täpselt nagu nõuka ajal - ajakirjanduse tekstid ja toon on peaaegu üks-ühelt samad, mis nõuka ajal lääne imperialismi ja kogu aeg riiki õõnestavate rahvavaenlaste kohta, ainult nimed on muudetud ning parem ja vasak pool ära vahetatud. Kogu erinevus. Kui sa pole sajaprotsendiliselt meie usku, siis oled sa valel poolel (seda ideoloogiat peaksid vanemad inimesed veel hästi mäletama). Inglid ja kuradid, lääs ja ida. Ainult säravvalge ja sünkmust. Aga see  pole peamine, millest ma siinkohal mõtlen.